SPALI คาดกำไรไตรมาส 4/61 แตะระดับ 2.1 พันลบ.ทำนิวไฮแนะซื้อเป้า 22.50 บาท
SPALI คาดกำไรไตรมาส 4/61 แตะระดับ 2.1 พันลบ.ทำนิวไฮแนะซื้อเป้า 22.50 บาท
23 ม.ค. 2562

บล.ฟินันเซีย ไซรัส ระบุในบทวิเคราะห์วันนี้(23ม.ค.) ว่า บริษัท ศุภาลัย จำกัด (มหาชน) หรือ SPALI คาดกำไรปกติไตรมาส4/610 แตะระดับ 2.1 พันลบ. ทำ New High โตแกร่ง 70% เทียบไตรมาสก่อนหน้า และ 23% เทียบช่วงเดียวกันของปีก่อนหนุนจากยอดโอนที่คาดเร่งขึ้นเป็น 9.1 พันลบ. (+54% เทียบไตรมาสก่อนหน้า, +20% เทียบช่วงเดียวกันของปีก่อน) จากแนวราบที่ไปได้ดี และการเริ่มโอน 3 คอนโดใหม่
ส่วนปี 2019 บริษัทตั้งเป้าระมัดระวังขึ้น สะท้อนยอดขายที่คาดโตลดลงที่ +5% เทียบช่วงเดียวกันของปีก่อนเป็น 3.3 หมื่นลบ. เทียบกับการเปิดโครงการใหม่ 4 หมื่นลบ. (+54% เทียบช่วงเดียวกันของปีก่อน) ซึ่งถือว่ายังสอดคล้องกับประมาณการกำไรปี 2019 ของเราที่ 5.9 พันลบ. (+12% เทียบช่วงเดียวกันของปีก่อน) บน Backlog secured 49% เราปรับราคาเป้าหมายลงเป็น 22.50 บาท แต่ยังแนะนำซื้อ